open-index/open-wikipedia-markdown huggingface dataset:
Բասու (այլ կիրառումներ)

**Բասու**, կարող է վերաբերել՝
* Բասու - գյուղ Արևմտյան Հայաստանում, Խարբերդի վիլայեթի Չարսանջակի գավառակում
* Բասու - գետ Ռուսաստանում, հոսում Արխանգելսկի մարզում, Կոմի Հանրապետությունում
Բասովո (այլ կիրառումներ)

**Բասովո**, կարող է վերաբերել՝
* Բասովո - գյուղ Ուկրաինայի Խարկովի մարզի Զոլոչևի շրջանում
* Բասովո - գյուղ Ռուսաստանի Իրկուտսկի մարզի Ուստ-Կուտսկի շրջանի կազմում
Բաստամ (այլ կիրառումներ)

**Բաստամ**, կարող է վերաբերել՝
* Բաստամ - գյուղ Արևմտյան Հայաստանում, Բիթլիսի վիլայեթի Մանազկերտի գավառակում
* Բաստամ - հնավայր Իրանում, Պարսկահայաստանում, Խոյ քաղաքի մոտ
Բասովսկի գյուղական խորհուրդ (այլ կիրառումներ)

**Բասովսկի գյուղական խորհուրդ**, կարող է վերաբերել՝
* Բասովսկի գյուղական խորհուրդ - Ուկրաինայի Սումիի մարզի Ռոմենսկի շրջանում
* Բասովսկի գյուղական խորհուրդ - Ուկրաինայի Սումիի մարզի Սումսկի շրջանում
Բավական (այլ կիրառումներ)

**Բավական**, կարող է վերաբերել՝
* Բավական - Հայկական տոմարի համաձայն գիշերվա 12 ժամերից վեցերորդի անունը
* Բավական - հայկական իգական անուն
Կարմիր կամուրջ (սահմանային)

**Կարմիր կամուրջը** (, , *Tsiteli Khidi*), կամուրջ է, որը բաժանում է Վրաստանը և Ադրբեջանը։ Տեղակայված է Թբիլիսի և Գանձակ քաղաքների միջև։

## Պատմություն
Կամուրջը ստացել է կարմիր անունը, քանի որ կառուցվել է կարմիր տուֆից։ Կառուցվել է Խրամ գետի վրա՝ սահմանային չեզոք գոտում։ Ժամանակակից կամուրջը հիմնվել է XVII դարում, սակայն հայտնի է, որ գոյություն է ունեցել դեռևս  XII դարից։ Գործել է մինչև 1998 թվականը, երբ TRACECAի ծրագրով կառուցվում է նոր կամուրջ, որը ավելի լայն էր։

## Շուկա
thumb|left|300px| Խրամ գետը և Կարմիր կամուրջը

1990 թվականից գործում էր մեծ շուկա, որը վերահսկում էին Վրաստանի Մարնեուլ քաղաքի և  հարակից գյուղերի, գյուղակների ադրբեջանցիները։ Շուկան փակվեց 2006 թվականի գարնանը։

## Ծանոթագրություններ

Կատեգորիա:Ադրբեջանի կամուրջներ
Կատեգորիա:Վրաստանի կամուրջներ
Կատեգորիա:Սահմանային կամուրջներ
Կանադայում Հունաստանի դեսպանություն

**Կանադայում Հունաստանի դեսպանություն** (, ), Հունաստանի Հանրապետության դիվանագիտական ներկայացուցչությունը Կանադայում։

Կանադայում Հունաստանի դեսպանատունը գտնվում է մայրաքաղաք Օտտավայի ՄակԼարենի փողոցում։ Ներկայումս Կանադայում Հունաստանի դեսպանի պաշտոնը զբաղեցնում է Էլեֆթերիոս Անգելոպուլոսը։

Կանադայի Մոնրեալ, Տորոնտո և Վանկուվեր քաղաքներում գործում է նաև Հունաստանի պատվավոր հյուպատոսություն։

## Աղբյուրներ
*Օտտավայում Հունաստանի դեսպանություն
*Դինավագիտական ներկայացուցչություններ Կանադայում 

Կատեգորիա:Դեսպանատներ Կանադայում
Կատեգորիա:Օտտավա
Մաքենզի Ֆոյ

**Մաքենզի Ֆոյ** (, ), ամերիկացի մոդել և դերասանուհի։

## Կարիերա
Մոդելային կարիերան սկսել է հինգ տարեկանից՝ աշխատելով «Garnet Hill», «Polo Ralph Lauren», «Guess Kids» և այլ գովազդային ընկերությունների հետ։ Դերասանական կարիերան սկսել է 2006 թվականից, առաջին դերը եղել է փոքր դեր, որը նա խաղացել է «Կախարդվածը» հեռուստասերիալում։
2009 թ․ Մաքենզին խաղացել է էպիզոդիկ դեր «Երկար և երջանիկ» և «FlashForward», իսկ 2010 թ․ «Հավաիի 5․0» հեռուստասերիալներում։ Նույն թվականին նա մարմնավորել է Ռենեսմի Կալլենին Ստեֆանի Մայերի «Մթնշաղ. Լուսաբաց՝ Մաս 1» հեռուստասերիալի կինոադապտացիայում։ 2012 թ․ Մաքենզին միացել է Ջեյմս Վանի «Անեծքը» սարսափ ֆիլմի նկարահանումներին։ 2012 թ․ հոկտեմբերի 10-ին ստացել Լուիզա Մեյ Կարդինալի դերը Դէյվիդ Բալդաչիի «Մաղթում եմ ձեզ բարի» գրքի էկրանավորման մեջ։ 2013 թ․ Քրիստոֆեր Նոլանի գիտաֆանտաստիկ ֆիլմում մարմնավորել է Մյորֆին, ով գլխավոր հերոսի աղջիկն է։ Մաքենզին մասնակցել է «Էռնեստ և Սելեստին» (2013 թ․), «Ապրանքային վագոնի երեխաները» (2014 թ․) և «Փոքրիկ իշխանը» (2015 թ․) մուլտֆիլմերի հնչունավորմանը։
2015 թ․ հայտնվել է «Hallmark» կինոարտադրության «Jesse Stone: Lost in Paradise» հեռուստաֆիլմում։

## Ֆիլմագրություն

## Մրցանակներ և նոմինացիաներ

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Ռաքը

**Ռաքը** (), թունդ ալկոհոլային ըմպելիք, որը մեծապես տարածված է Թուրքիայում։ Ըմպելիքը համարվում է թուրքերի ազգային ալկոհոլային ըմպելիքը և երկրի այցեքարտերից մեկը։ Ժամանակակից բրենդային ռաքըն իրենից ներկայացնում է թորված խաղողի գինի` պնդեցված անիսոնի արմատներով։ Սակայն տան պայմաններում պատրաստվող ռաքըն կարող է պատրաստվել տարբեր մրգերից, հատկապես թզից և խուրմայից։ Մինչ շշալցումը ռաքըն, ամենաքիչը մեկ ամիս, պահվում է կաղնե տակառներում։ Սովորաբար ռաքըի մեջ սպիրտի պարունակությունը 45% է, բայց որոշ տեսակներ կարող են տատանվել 40-50%։

Ընդհանուր առմամբ, ռաքըն համարվում է ալկոհոլային այլ խմիչքների հիմք, որոնք պատրաստվում են անիսոնից։ Դրանք են հունական Ուզոն, ֆրանսիական պաստիսը, բուլղարական ռաքիան։

## Օգտագործման կարգ
Ռաքըն խմում են ջրի ավելացմամբ։ Սովորաբար մեկ լիտր ռաքըին ավելացվում երկու լիտր ջուր։ Հիմնականում մատուցվում է փոքր ապակե նեղ բաժակներով։ Ըստ ցանկության ստացված խառնուրդին կարելի է ավելացնել սառույց։ Բանն այն է, որ եթե անջուր ռաքըին ավելացնենք սառույց, ապա խմիչքը կբյուրեղանա և կկորցնի իր համային հատկանիշները։ Ռաքըն կարելի է խմել նաև առանց ջրի ավելացման, այդ դեպքում միայն պետք է խմիչքը դնել սառնարան, նոր խմել։ Այդ դեպքում ռաքըն խմելուց հետո, պետք է անմիջապես ջուր խմել։ Սովորաբար մեկ բաժակ ռաքըից հետո, մեկ բաժակ ջուր։ Անջուր ռաքըն ունի սուր այրող համ և անիսոնի ուժեղ հոտ, իսկ ջրախառն ռաքըն ունի հաճելի քաղցր համ և անիսոնի թույլ հոտ։

Ինչպես մնացած անիսոնային խմիչքները, այնպես էլ ռաքըն, ջուր ավելացնելու ժամանակ սպիտակում է, իսկ խառնուրդը նմանվում է կաթի։ Ստացված խմիչքի սպիտակ գույնը և ռաքըի թնդությունը նպաստեցին ռաքըի ավանդական անվան ի հայտ գալուն` «առյուծի կաթ» (): Հետաքրքիր է, որ նախկինում ռաքըի բաժակների վրա առյուծ է պատկերված եղել։

Սովորաբար ռաքըն խմում են ուտելու ժամանակ։ Համարվում է, որ ռաքըն թուրքական խոհանոցի անբաժանելի մասնիկն է. որոշ մարզերում ռաքըն խմում են որպես զովացուցիչ ըմպելիք։ Իսկ Թուրքիայի որոշ մարզերում, ինչպես օրինակ Ըսփարթայի մարզում, ռաքըն արգելված է։

## Ռաքըի արտադրությունը ժամանակակից Թուրքիայում
Մինչև վերջերս ռաքըի կոմերցիոն արտադրությամբ զբաղվում է «Թեքել» ընկերությունը։ Շուկայում ռաքըի բրենդային տեսակները քիչ էին։ Միչն 1970-ական թվականները արտադրվում էր միայն «*Յենի»* և «*Քուլյուփ»* տեսակները, իսկ դրանից հետո միացավ նաև երրորդ տեսակը` *«Ալթընբաշ»* (), որը արագ հայտնի դարձավ։ Չորրորդ բրենդը` *«Թեքիրդաղը»* () ի հայտ է եկել 2001 թվականին։ Ներկայումս Թուրքիայում տարեկան խմում են 60 միլիոն լիտր ռաքը։

Ռաքըի մեծ սիրահար է եղել թուրքական պետության հիմնադիր Մուստաֆա Քեմալ Աթաթուրքը։

## Ծանոթագրություններ

Կատեգորիա:Բուսական լիկյորներ
Կատեգորիա:Թունդ ալկոհոլային խմիչքներ
Կատեգորիա:Թուրքական ըմպելիքներ
Կատեգորիա:Թուրքական հայտնագործություններ
Կատեգորիա:Թուրքիայի մշակույթ
Երվանդ Արզումանյան (դերասան)

**Երվանդ Աշոտի Արզումանյան** (), հայ խորհրդային դերասան։ ՌԽՖՍՀ վաստակավոր արտիստ (1988)։

## Կենսագրություն
Երվանդ Արզումանյանը ծնվել է 1941 թվականին Սարատովում։ 1958-1961 թվականներին եղել է «Մոսֆիլմ» կինոստուդիայի լուսային տեխնիկ։ 1965 թվականին ավարտել է Շչուկինի անվան թատերական ուսումնարանը։ 1965-1995 թվականներին եղել է Մոսկվայի Մանրանկարչության թատրոնի դերասան, 1995 թվականից՝ Մոսկվայի «Շալոմ» թատրոնի դերասան։ 1969 թվականից նկարահանվել է ֆիլմերում։

## Ֆիլմեր

* 1969 - «Ամեն երեկո, ժամը 11-ին», Каждый вечер в одиннадцать
* 1975 - «Ջուրը մեր կենսական», Вода наша насущная
* 1978 - «Հասարակ հրաշք», Обыкновенное чудо 
* 1979 - «Կար-չկար մի լարող», Жил-был настройщик
* 1981 - «Դարի հափշտակումը», Похищение века
* 1982 - «Նախագահի վերադարձը», Возвращение резидента
* 1982 - Гонки по вертикали
* 1982 - «Մարդը, որ փակեց քաղաքը», Человек, который закрыл город 
* 1982 - «Մահ թռիչքի ժամանակ», Смерть на взлёте
* 1988 - «Պաշտպանվող Սեդովը», Защитник Седов
* 1988 - «Տիկնիկ», Куколка
* 1989 - В городе Сочи тёмные ночи
* 1989 - Созвездие Козлотура 
* 1990 - «Աֆերիստներ», Аферисты
* 1990 - «Ադամի կողը», Ребро Адама
* 1994 - «Ռուսական և ֆրանսիական սեր», Любовь французская и русская
* 1995 - «Պիես ուղևորի համար», Пьеса для пассажира
* 1997 - «Գողը», Вор
* 1997 - «Կլուբնիչկա սրճարան», Клубничка
* 1997 - «Կոմսուհի դե Մոնսորո», Графиня де Монсоро
* 1999 - «Մայրը», Мама 
* 1999-2008 - «Կամենսկայա», Каменская 
* 2000 - «Տուրեցկու երթ», Марш Турецкого
* 2000 - «Ռոստով-պապա», Ростов-папа 
* 2001 - «ՖՄ և երեխաներ», FM и ребята 
* 2001 - Дальнобойщики 
* 2001 - «Խուզարկուները», Сыщики 
* 2001 - «Կանգառ ըստ պահանջի 2», Остановка по требованию 2 
* 2002 - «Աշխատանքը գայլ չէ», Работа не волк
* 2002 - «Բարոն անունով», По имени Барон
* 2003 - «Աշխարհի ամենալավ քաղաքը», Лучший город Земли
* 2003 - «Բայազեթ», Баязет 
* 2003 - «Կերպարանափոխություն», Превращение
* 2003 - «Մասնավոր հետաքննության սիրահար Դաշա Վասիլևան», Любительница частного сыска Даша Васильева 
* 2004 - «Ֆենիքսիի մոխիրը», Пепел Феникса
* 2005 - «Արխանգել», Архангел 
* 2005-2007 - «Դատապարտված է աստղ դառնալու», Обречённая стать звездой
* 2008 - «Հոր դուստրերը», Папины дочки 
* 2009 - «Մարդ, ով գիտեր ամեն-ինչ», Человек, который знал всё 
* 2009 - «Բայազեթ», Сорок третий номер
* 2010 - «Ջոյը Մոսկվայում», Доктор Тырса

## Պարգևներ, մրցանակներ
* ՌԽՖՍՀ վաստակավոր արտիստ (1988)
* «Բարեկամության շքանշան» (2007)

## Ծանոթագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Բարեկամության շքանշանի ասպետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Հայ դերասաններ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Աֆանասևյան մշակույթ

մինի|292x292փքս
**Աֆանասևյան մշակույթ**, էնեոլիթյան մշակույթ Վերին Ենիսեյի և Ալթայի շրջաններում մ․ թ․ ա․ 3-րդ հազարամյակում և 2-րդ հազարամյակի սկզբին։ Անվանումը՝ ըստ Աֆանասևյան սարի ստորոտի դամբանադաշտի (Կրասնոյարսկի երկրամասի Բատեն գյուղի մոտ)
։ Աֆանասևյան մշակույթ ստեղծող ցեղերը ծանոթ էին անասնապահությանը, հավանաբար՝ նաև երկրագործությանը։ Զարգացած էր մետաղագործությունը և խեցեգործությունը։ Մարդաբանական առումով այդ ցեղերը պատկանում էին պալեոեվրոպական խմբին։

## Ծանոթագրություններ

Կատեգորիա:Ասիայի հնագիտական մշակույթներ
Կատեգորիա:Ասիայի պղնձի-քարի դար
Կատեգորիա:Հնագիտությունը Ռուսաստանում
Կատեգորիա:Պղնձի-քարի դար
Վինսադի

**Վինսադի** (), գյուղ Ռուսաստանի Դաշնության Ստավրոպոլի երկրամասի Նախալեռնային շրջանի կազմում։ Կազմավորում է «Վինսադիի գյուղխորհուրդ» գյուղական համայնքը ()։

Բնակչությունը 2016 թվականին գրանցված տվյալներով կազմում էր 9090 մարդ։
; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Վինսադի գյուղը տեղագրական քարտեզների վրա 
* Ռոզլիվ խուտորը «wikimapia.org» նախագծում 
* Վինսադիի գյուղխորհրդի պաշտոնական կայք  

Կատեգորիա:1932 թվականին հիմնադրված բնակավայրեր
Կատեգորիա:Ստավրոպոլի երկրամասի Նախալեռնային շրջանի բնակավայրեր
Էրիս (դիցաբանություն)

**Էրիս** (), հին հունական դիցաբանության մեջ երկպառակության և քաոսի աստվածուհին։ Հռոմեական դիցաբանության մեջ համարժեք աստվածությունը Դիսկորդիան է (): Էրեբոսի և Նիքսի դուստրն է, Քաոսի թոռնուհին, Նեմեսիսի, Թանատոսի և Հիպնոսի քույրը։ Նա նաև պատերազմի աստված Արեսի քույրը կամ ուղեկցուհին է, սովի աստված Լիմեսի մայրը։

Չնայած Էրիսը ծնել է սով, վեճեր, կռիվներ, սպանություններ, ապօրինություն, ծնել է նաև աշխատանք։ Այդ պատճառով էլ Հեսիոդոսը երկու Էրիս է բնութագրում. մեկը ծնում է թշնամություն, մարդկանց մեջ անբարյացակամություն և սիրված չէ մարդկանց կողմից, մյուսը բարեգործ է, մրցակցության ու աշխատանքի մարմնավորումը։ Հենց նա էլ հովանավորում է զինվորներին։

**[[Կռվախնձոր]]**։ Էրիսը դարձել է Աֆրոդիտեի, Աթենասի և Հերայի մրցակցության պատճառ, ինչը հանգեցրել է Տրոյական պատերազմին։ Թեսալիայի արքա Պերսևսի և աստվածուհի Թետիսի հարսանիքին Էրիսը սրահի մեջտեղում նետում է ոսկե խնձոր` «ամենագեղեցիկին» () մակագրությամբ։ Դա արել է կամ ի հեճուկս Զևսի, քանի որ նրա կողմից չէր հրավիրվել հարսանիքի, կամ ուղղակի վիրավորվելով հարսանիքին հրավիրված չլինելուց,: Խնձորը վեճի առիթ է դառնում երեք աստվածուհիների միջև, քանի որ ամեն մեկը իրեն էր համարում ամենագեղեցիկը։ Վեճը լուծեու համար դիմում են Տրոյայի արքայազն Պարիսին, ում երեք աստվածուհիներից յուրաքանչյուրը համոզում է իրեն հանձնել խնձորը որոշակի պարգևի դիմաց։ Քանի որ Աֆրոդիտեն խնձորը հանձնելու դիմաց խոստանում է Պարիսին հանձնել Մենելայոս արքայի չքնաղ աղջկան` Հեղինեին, Պարիսը կռվախնձորը տալիս է նրան։ Սա էլ առիթ է դառնում, որ աքայացիները հարձակվեն Տրոյայի վրա։ Այսպիսով` Էրիսի դավադիր նվերը հանգեցնում է պատերազմի։

Էրիսի պատվին է անվանակոչվել գաճաճ մոլորակներից մեկը։

## Ծանոթագրություններ

Կատեգորիա:Հին հունական դիցաբանություն
Կատեգորիա:Պատերազմի աստվածուհիներ
Ուրագան

**Ուրագան** (), խորհրդային արտադրության համազարկային կրակի ռեակտիվ համակարգ։

## Ընդհանուր բնութագիր
Ուրագան համակարգերը նախատեսված է հակառակորդի կենդանի ուժի, զրահապատ տեխնիկայի, կայանած ինքնաթիռների և ուղղաթիռների, կապի հանգույցների և շինությունների ոչնչացման համար։ Ուրագան համակարգերի արտադրությունը սկսվել է 1975 թվականին։

## Տեխնիկական տվյալներ
Ուրագան համակարգի մեքենան բավականին թեթև է նրա մարտական քաշը կազմում է ընդամենը 20 տոննա։ Ուրագան համակարգը հավաքված է Զիլ-135ԼՄ բեռնատարի շասսի վրա և ունի 8X8 կոնֆիգուռացիա։ Մեքենայի երկարությունը կազմում է 9.63 մ, լայնությունը 2.8 մ, իսկ բարձրությունը 3.23 մ։ Մեքենան սնուցվում է երկու դիզելային շարժիչներով, որոնցից յուրաքանչյուրը զարգացնում է 182 ձիաուժ հզորություն։ Մեքենան զարգացնում է առավելագույնը 65 կմ/ժ արագություն։ Ուրագան համակարգերի վառելիքի պաշարը կազմում է շուրջ 500 կմ։

## Մարտվարական տվյալներ
Ուրագան համակարգը ղեկավարվում է անձնակազմի 4 անդամների կողմից։ Ուրագան համակարգի հրթիռների քանակը 15-ն է՝ տրամաչափը ստանդարտ 220 միլիմետր։ Հրթիռների մեկնարկային քաշը կազմում է 280 կգ, իսկ մարտագլխիկների քաշը 90-100 կգ։ Համակարգի ռեակտիվ արկերը կարող են համալրվել բեկորաֆուգասային, թերմոբարիկ, կասետային և քիմիական մարտական մասով։ Ուրագան համակարգի կրակի առավելագույն հեռահարությունը հասնում է 34-35 կիլոմետրի։ Ուրագան համակարգերի հրթիռները վերալիցքավորվում են 15-20 րոպեների ընթացքում։

## Ռազմական գործողություններ
Ուրագան համակարգերը մասնակցել են մի շարք ռազմական հակամարտությունների՝ Աֆղանստանում, Հարավային Օսեթիայում, Ուկրաինայի արևելյան հատվածներում և այլուր։ Ուրագան համակարգերը մասնակցել են նաև առաջին և երկրորդ չեչենական պատերազմներին։

## Համեմատություն Սմերչ, ԱՌ1Ա, PHL-03, ՎՄ-80, HIMARS, M270, Աստրոս II և Պինակա [[ՀԿՌՀ]]-երի հետ

## Սպառազինություն
*  18 հատ
*  84 հատ
*  3 հատ
*  որոշ քանակությամբ
*  180 հատ
*  11 հատ
*  35 հատ
*  500-800 հատ
*  36 հատ
*  12 հատ
*  48 հատ
*  54 հատ
*  139 հատ
*  49 հատ
*  13 հատ
*  որոշ քանակությամբ

## Տես նաև
* Սմերչ
* ՎՄ-80
* ԲՄ 21 Գրադ
* HIMARS
* Աստրոս II
* Պինակա
* ՌՄ-70
* ՎՌ-40 Լանգուստա

## Աղբյուրներ
* BM-27 Uragan Multiple launch rocket system 

## Ծանոթագրություններ

Կատեգորիա:Հրթիռային զենք
Հայաստանում Ռուսաստանի դեսպանություն

**Հայաստանում Ռուսաստանի դեսպանություն** (), Ռուսաստանի Դաշնության դիվանագիտական ներկայացուցչությունը Հայաստանում։

Հայաստանում Ռուսաստանի դեսպանությունը գտնվում է մայրաքաղաք Երևանի Կենտրոն վարչական շրջանում՝ Գրիգոր Լուսավորչի փողոցում։ Ներկայումս Հայաստանում Ռուսաստանի արտակարգ և լիազոր դեսպանի պաշտոնը զբաղեցնում է Սերգեյ Կոպիրկինը։

Գյումրիում գործում է նաև Հայաստանում Ռուսաստանի պատվո հյուպատոսություն։

## Ռուսաստանի մուտքի արտոնագիր
Հայաստանի քաղաքացիներից Ռուսաստանի այցելության համար մուտքի վիզա չի պահանջվում։

## Ծանոթագրություններ

Կատեգորիա:Դիվանագիտական առաքելություններ Հայաստանի Հանրապետությունում
Կատեգորիա:Հայ-ռուսական հարաբերություններ
Կատեգորիա:Ռուսաստանի դիվանագիտական հաստատությունները Հայաստանում
Շեյն Դաուսոն

**Շեյն Դաուսոն** (, ), ՅուԹյուբի հայտնի բլոգեր, դերասան, կատակերգու։

## Կենսագրություն
Դաուսոնը հայտնի է դարձել հայտնի աստղերի իր վիդեոպարոդիաների շնորհիվ։ ՅուԹյուբում իր ալիքի հետևորդների քանակի հաշվով զբաղեցնում է 36-րդ հորիզոնականը (6,5 միլիոն) այդ վիդեոծառայության ամբողջ գոյության ընթացքում։ Հետո Դաուսոնը ՅուԹյուբում ստեղծեց ևս 2 ալիք՝ կատակերգական սքեչերի ալիք, որտեղ նա IPhone-ով նկարահանված վիդեոներ է ավելացնում։

Վերջերս իր վիդեոբլոգում Շեյնը հայտարարեց, որ պատրաստվում է նկարահանել շոուի առաջին թողարկումը, որը կթողարկվի ԱՄՆ-ի ալիքներից մեկով։

2015 թվականի հուլիսի 7-ին Շեյնն իր վիդեոբլոգում խոստովանեց, որ բիսեքսուալ է։

## Առաջին քայլեր
Դաուսոնի գործունեությունն սկսվել է միջնակարգ դպրոցում, դեռևս այն ժամանակ, նա մի քանի ընկերների հետ տնային աշխատանքները հանձնում էին ոչ թե գրավոր, այլ՝ վիդեոյի ձևով։ Ուսուցիչները, որոնք շատ էին հավանել այդ վիդեոները, հաճախ խնդրում էին վիդեոների պատճենները։ ՅուԹյուբում Դաուսոնի առաջին վիդեոները նրա տնային առաջադրանքներն էին, որոնք նա հանձնում էր դպրոցում։

2010 թվականին «Ֆորբս» ամսագիրը Շեյնին ինտերնետ-հայտնիների մեջ տվեց 25-րդ տեղը։ Ինչպես նաև նա մասնակցել է ամերիկյան Attack of thе Show հեռուստահաղորդմանը։

## Մրցանակներ
2010 թվականին Շեյն Դաուսենը ներկայացվեց մի քանի տարբեր մրցանակների, որոնցից շատերը նա հաղթեց։ 2010 թվականի օգոստոսի 9-ին Դաուսենը հաղթեց Teen Choice Awards կինոփառատոնի ժամանակ՝ «լավագույն ինտերնետ-աստղ» անվանակարգում, սակայն այդ անվանակարգի մրցանակաբաշխությունը չէր մտնում այդ շոուի մեջ։ Հաջորդ օրը, իր վիդեոբլոգում Շեյնը ասել է, որ շոուն շատ լավ է անցել և որ «ուղղակի այդ անվանակարգում ներկայացված լինելը շատ մեծ պատիվ է նրա համար»։

## Ծանոթագրություններ

## Արտաքին հղումներ
* Շեյն Դաուսոնի պաշտոնական կայքը  
* 
* Շեյն Դաուսոնը Թվիթթերում

Կատեգորիա:Ամերիկացի գրողներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի երգիծաբաններ
Կատեգորիա:Ամերիկացի կատակերգուներ
Կատեգորիա:Ամերիկացի բլոգերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի հեռուստապրոդյուսերներ
Կատեգորիա:Յություբերներ
Կատեգորիա:Ամերիկացի տղամարդ գրողներ
Կատեգորիա:Ամերիկացի ինտերնետային աստղեր
Կատեգորիա:Հեռուստատեսային պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի երգիչներ
Կատեգորիա:Ամերիկացի երաժիշտներ
Մեգանիսի

**Մեգանիսի** (), կղզի և շրջան Հունաստանում՝ Հոնիական ծովում։ Գտնվում է Լեֆկաս կղզու հարավ-արևելքում։

Կղզին գտնվում է ծովի մակարդակից 309 մետր բարձրության վրա և զբաղեցնում է 22,4 կմ² տարածք։

## Աշխարհագրություն
Մեգանիսի կղզին գտնվում է Բալկանյան թերակղզու արևմուտքում և պատկանում է Հունաստանի Հանրապետությանը։

Կղզու տարածքում գտնվում են երեք գյուղական բնակավայրեր։ Կենտրոնական գյուղը Կատոմերին է՝ 492 մարդ բնակչությամբ։ Կղզու նավահանգիստը Վաֆին է, որը ունի 145 մարդ բնակչություն։

Մեգանիսի տեսարժան գյուղերից է նաև Սպարտոհորին՝ 453 մարդ բնակչությամբ։ Այստեղ են գտնվում Մեգանիսի կղզու գլխավոր ծովափները։

Բացի երեք գյուղերից, Կատոմերիի կազմում գտնվում է նաև Աֆենի փոքրիկ նավահանգիստը, որը հիմնականում ծառայում է ձկնորսներին։

Կլիման միջերկրածովային է։ Տարվա ամենատաք ամիսն է հունվարը, իսկ ամենացուրտը՝ հունվարը։

## Բնակչություն
Ըստ 2011 թվականի մարդահամարի տվայլների՝ կղզու ընդհանուր բնակչությունը կազմում է 1041 մարդ։ Բնակչության ճնշող մեծամասնությունը կազմում են հույները։

Կղզում կա հույն ուղղափառ եկեղեցի։

## Հետաքրքիր փաստեր
* Որոշ հետազոտողներ, այդ թվում՝ Վիլհելմ Դերպֆելդը կարծում է, որ Մեգանիսին դա նույն Կրոկիլեիա կղզին է, որի մասին նկարագրվում է Հոմերոսի Ոդիսականը պոեմում։

## Ծանոթագրություններ

## Արտաքին հղումներ
*Նորություններ Մեգանիսիից 
*Զբոսաշրջային կայք 

Կատեգորիա:Հունաստանի կղզիներ
Կատեգորիա:Հոնիական ծով
Դոնսկոե (Ստավրոպոլի երկրամաս)

**Դոնսկոե** (), գյուղ Ռուսաստանի Դաշնության Ստավրոպոլի երկրամասի Տրունովսկոեի շրջանի կազմում, հանդիսանում է մունիցիպալ շրջանի վարչական կենտրոնը։

Տեղակայված է Ստավրոպոլից 44 կմ դեպի հյուսիս։ Նևդախին խուտորի հետ միասին կազմավորում է «Դոնսկոեի գյուղխորհուրդ» գյուղական համայնքը () և նրա վարչական կենտրոնն է։

Դոնսկոե գյուղը հիմնադրվել է 1977 թվականին Դոնսկայա ամրոցի տեղում, որը մտնում էր «Ազովա-Մոզդոկյան ամրացված ռազմագծի» կազմի մեջ։

Բնակչությունը 2010 թվականին գրանցված տվյալներով կազմում էր 14 927 մարդ։

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Դոնսկոե գյուղը տեղագրական քարտեզների վրա 
* Դոնսկոե գյուղը «wikimapia.org» նախագծում 

Կատեգորիա:1777 թվականին հիմնադրված բնակավայրեր
Կատեգորիա:Ստավրոպոլի երկրամասի Տրունովսկոեի շրջանի բնակավայրեր
Ջրհեղեղ Մակեդոնիայում

**Ջրհեղեղ Մակեդոնիայում** (), աղետ Մակեդոնիայում, որի արդյունքում զոհվել է 22 մարդ։ 2016 թվականի օգոստոսին ուժեղ անձրևների հետևանքով մեծապես տուժեցին Մակեդոնիայի արևմտյան և հյուսիսարևմտյան շրջանները։ Օգոստոսի 6-ին ուժեղ փոթորիկը վնասներ հասցրեց մայրաքաղաք Սկոպյեին և երկրի արևմտյան շրջաններին, ինչի արդյունքում զոհվեց 21 մարդ, հարյուրավորները` վիրավորվեցին։

## Իրադարձություն
2016 թվականի օգոստոսի 6-ին ցերեկը 5:30&nbsp;-ի սահմաններում, հուժկու անձրևային փոթորիկը ներթափանցեց Մակեդոնիայի մայրաքաղաք Սկոպյեի տարածք։ Փոթորիկը ուղեկցվեց հուժկու քամիներով և ջրհեղեղով։ Անձրևը դադարեց հաջորդ առավոտյան մոտավորապես 09:30։ Ամենաուժեղ անձրևները գրանցվել էին երեկոյան ժամը 03:30-ի սահմաններում։ Մակեդոնիայի օդերևութաբանական ծառայությունը հայտարարեց, որ տեղացել է 93լ/1 քառ.մ կտրվածքով անձրև Սկոպյեում 2 ժամվա ընթացքում, ինչը կրկնակի անգամ գերազանցում է օգոստոսին տեղումների առավելագույն ցուցանիշը։ Որոշ վայրերում ջրի բարձրությունը հասել է մինչև 1.5 մետրի։ Վերջինս վերացվել է Մակեդոնիայի ոստիկանության և բանակի համատեղ ուժերի օգնությամբ` գտնելու հնարավոր զոհերին և վիրավորներին։ Օդերևութաբանները նշել են, որ ավելի քան 800 կայծակ է գրանցվել առաջին երկու ժամերի ընթացքում։ Ընդհանուր առմամբ կայծակը եղել է մոտավորապես հինգ ժամ։ Մոտավորապես 22 մարդ է զոհվել, հարյուրավորները` վիրավորվել։ Տեղական լրատվամիջոցները հայտնում են, որ շտապ օգնության 65 կանչ է գրանցվել Սկոպյեում։ Մակեդոնիայի ԶՈՒ-երը բերվել են մարտական վիճակի։ Բանակայինները կարողացել են փրկել մոտ 20 մարդու։ Մայրաքաղաքից հյուսիս- արևմուտք գտնվող երեք գյուղական համայնքներ կտրվել են արտաքին աշխարհի հետ կապից` լեռնափլուզումների հետևանքով։ Որոշ մեքենաներ հայտնվել էին տասնյակ մետրեր հեռավորության վրա։ Մի քանի մարդ մահացել է հենց ավտոմեքենայի մեջ գտնվելու պատճառով։ Անբարենպաստ եղանակը զգացվել է նաև հարևան երկրներում։ Խորվաթիայում անձրևների հետևանքով կայծակնահար է եղել երթևեկությունը։

## Արձագանքներ
Մակեդոնիայի փոխվարչապես Նիկոլա Թոդորովը նշել է, որ սա «աննախադեպ չափերի աղետ էր» և հավելել, որ զոհերի թիվը կարող է ավելանալ։ Սկոպյեի քաղաքապետ Կոչե Տրայանովսկին նշել է, որ նախկինում քաղաքը այսպիսի աղետի չի հանդիպել։ Կառավարությունը երկրում արտակարգ դրություն է հայտարարել, իսկ օգոստոսի 8 ազգային սգի օր հայտարարվեց։

## Ծանոթագրություններ

Կատեգորիա:2016 ջրհեղեղներ
Կատեգորիա:2016 Եվրոպայում
Կատեգորիա:Հյուսիսային Մակեդոնիայի Հանրապետության պատմություն
Կատեգորիա:2016 բնական աղետներ
Լոկհարտ

**Լոկհարտ** (), քաղաք ԱՄՆ-ի հարավային մասում, Տեխաս նահանգում։ Գտնվում է Քոլդուել շրջանում։ Լոկհարտը շրջկենտրոն քաղաք է։

Լոկհարտ քաղաքը և Քորդուել շրջանը մտնում են Մեծ Օսթին մետրոպոլիտենյան ստանդարտ տարածքի մեջ։ Բնակչությունը կազմում է 38066 մարդ։

## Պատմություն
Քաղաքը անվանվել է ի պատիվ Բըրդ Լոկհարտի, ով երկրաբան Գրին Դեյվիթի օգնականն էր։ Լոկհարտը դարձավ տեխասցիների հաղթանակի վայրը ընդդեմ կոմանչների` 1840 թվականին Պլամ Կրիկի ճակատամարտում։ Սկզբնական շրջանում քաղաքը կոչվել է Պլամ Կրիկ։

Լոկհարտի տնտեսական զարգացումը սկսվեց 19–րդ դարում, երբ քաղաք մուտք գործեց երկաթուղին։ Քաղաքը դարձել էր ԱՄՆ-ի բամբակ արդյունահանող կարևորագույն շրջաններից մեկը։ Քաղաքը սկսեց լցվել էմիգրանտներով։

Քաղաքում է գտնվում Տեխաս նահանգի ամենահին գործող հանրային գրադարանը` *Dr. Eugene Clark Library*-ն։

2016 թվականի հուլիսի 30-ին Լոկհարտի մոտ դժբախտ պատահարի արդյունքում զոհվեց 16 մարդ։

## Աշխարհագրություն
Լոկհարտը գտնվում է Տեխասի կենտրոնական հատվածում, Օստինից 48 կիլոմետր դեպի հարավ` ամերիկյան 183-րդ ավտոմայրուղու վրա։ Քաղաքից 110 կիլոմետր հեռավորության վրա գտնվում է Սան Անտոնիոն, իսկ 251 կիլոմետր հեռավորության վրա` Հյուսթոնը։

Քաղաքը ունի 40,4 կմ², որից 40,3 կմ² ցամաքային տարածք է, իսկ 0,1 կմ²` ջրային։

## Ծանոթագրություններ

## Արտաքին հղումներ
* Լոկհարտի պաշտոնական կայք էջը 
* Լոկհարտի ներկայացուցիչների պալատ 

Կատեգորիա:Տեխասի քաղաքներ
Իրիդիումի քլորիդ(I)

**Իրիդիումի քլորիդ(I)**, անօրգանական միացություն, իրիդիումի ու աղաթթվի աղը` IrCl բանաձևով, կարմիր բյուրեղներ։

## Ստացում
* Իրիդիումի ու քլորի փոխազդեցությունից` տաքացման պայմաններում.
::\mathsf{2Ir + Cl_2 \ \xrightarrow{>770^oC}\ 2IrCl }
* Իրիդիումի քլորիդների քայքայումով.
::\mathsf{2IrCl_2 \ \xrightarrow{>770^oC}\ 2IrCl + Cl_2 }
::\mathsf{IrCl_3 \ \xrightarrow{>770^oC}\ IrCl + Cl_2 }

## Ֆիզիկական հատկություններ
Իրիդիումի քլորիդը առաջացնում է կարմիր բյուրեղներ։

## Քիմիական հատկություններ
* Տաքացման պայմաններում քայքայվում է.
::\mathsf{2IrCl \ \xrightarrow{800^oC}\ Ir + Cl_2 }

## Գրականություն
* 
* 

Կատեգորիա:Իրիդիումի միացություններ
Կատեգորիա:Քլորիդներ
Փհուրբա

85px|thumb|right|Փհուբա

**Փհուրբա** կամ **Կիլա** (սանսկրիտ. कील ; ; "ցից" կամ "մեխ"),  ծիսական դաշույն կամ ցից, որի դաստապանին սովորաբար երեք զայրացած աստվածությունների գլուխներ են, իսկ խոցող մասը եռասայր է։ Հավանաբար նախատեսված է եղել ծիսական զոհին խոցելու համար։ Իր սկիզբն է առոնում վեդայական կամ նախավեդայական շրջանից։ Ավելի ուշ կիրառություն է գտել Տիբեթյան բուդդայականությունում, որտեղ ծիսական դաշույնը օգտագործվում է չարքերին քշելու համար։

Տիբեթյան բուդդայականության համատեքստում Փհուր Բուն ծիսական դաշույն է, որով քշում են չարքերին։ Եռասայր դաշույնի դաստապանը զարդարվում է տիբեթյան Հայագրիվա դաժան աստվածության գլխով, անմահության հանգույցներով, մակարայի՝ կոկորդիլոսի մարմնով հրեշի գլխով և իրար փաթաթված օձերով։ Չարքերին քշելու համար դաշույնով հարվածներ են հասցնում և կրկնում «հում» մանտան, որի նյութական մարմնացումը այս դաշույնն է.։

Փհուրբան խորհրդանշում է բոլոր համատեքստերի կործանումը և սեփական եսին կապվածությունը, իրական աշխարհի պատրանքային ընկալումը։ Մի շարք ծիսակատարություններում դաշույնը օգտագործվում է որպես ուսմունքին հակազդող ուժերին ենթարկող ուժ։ Փհուրբայի օգնությամբ խորհրդանիշ կերպարները մեխվում են գետնին։

## Գրականություն
*
* Beer, Robert (1999) *The Encyclopedia of Tibetan Symbols and Motifs* (Hardcover). Boston MA: Shambhala ISBN 1-57062-416-X, 978-1570624162
* Hummel, Siegbert (2007) "The Lamaist Ritual Dagger (Phur bu) and the Old Middle Eastern Dirk Figures", translated by G. Vogliotti, in: *The Tibet Journal*, vol. 22, no. 4, p.&nbsp;23-32
* Mayer, Robert (1999) "Tibetan Phur-pas and Indian Kilas", in: *The Tibet Journal*, vol. 15, no. 1, Dharamsala, spring 1999, p.&nbsp;3-42
* Muller-Ebeling, Claudia; Ratsch, Christian & Shahi, Surendra Bahadur (2002) *Shamanism and Tantra in the Himalayas*, transl. by Annabel Lee. Rochester, Vt.: Inner Traditions
* Khenpo Namdrol, Rinpoche (1997) *The Practice of Vajrakilaya* London: Dharmakosha (US ed. 1999: Snow Lion, Ithaca NY) ISBN 1-55939-103-0 & ISBN 978-1-55939-103-0

Tibetan - Ritual Dagger - Walters 52311 (2).jpg
Kīla (phur-ba), Ming dynasty 1506-1522 - AMNH - DSC06230.JPG
Ritual Dagger (Phurpa) LACMA M.85.286.1.jpg
Ritual Dagger LACMA M.79.243.3.jpg
Tibetan - Phurbu-cum-chopper - Walters 511448 - View A.jpg


## Ծանոթագրություններ

## Արտաքին հղումներ
*
* 

Կատեգորիա:Դաշույններ
Կատեգորիա:Շեղբավոր զենք
Կատեգորիա:Սառը զենքեր այբբենական կարգով
A Thousand Suns +

**A Thousand Suns+։Live in Madrid**, ամերիկյան Linkin Park ռոք-խմբի երրորդ համերգային ալբոմը (CD+DVD)։ Այն թողարկվել է 2011 թվականի ապրիլի 1-ին։

## Ալբոմի մասին
Linkin Park խմբի համերգի ձայնագրությունը կատարվել է 2010 թվականի նոյեմբերի 7-ին Մադրիդում (Իսպանիա)։ Այդ համերգը տեղի է ունեցել MTV Europe Music Awards 2010 մրցանակաբաշխության շրջանակում, որտեղ խումբն արժանացավ «Լավագույն կենդանի կատարում» և «Լավագույն համերգային խումբ» մրցանակներին։ Համերգին մասնակցել են ավելի քան 60000 մարդ։ Համերգը ներառում էր նաև «The Messenger» երգի կենդանի տարբերակը, որը խումբը հազվադեպ էր կատարում իր համերգների ժամանակ։

## Ստեղծագործություններ
### DVD

### CD

## Լրացուցիչ փաստեր
* «Wisdom, Justice & Love» երգը, որը կատարվել է այդ համերգի ժամանակ, հեղինակային իրավունքի հետ կապված խնդիրների պատճառով չի ներառվել համերգային ալբոմում։ Երգում հնչում է Մարտին Լյութեր Քինգ կրտսերի խոսքը։

## Թողարկման ամսաթիվ
* Ավստրալիա — ապրիլի 1
* Ճապոնիա — ապրիլի 20
* Եվրոպա — հունիսի 6

## Չարթեր և հավաստագրումներ

### Չարթեր

### Հավաստագրումներ

## Ծանոթագրություններ

## Արտաքին հղումներ
* MTV EMA 2010:Linkin Park 
* A THOUSAND SUNS +|Linkin Park.com 

Կատեգորիա:2011 ալբոմներ
Քուդսի Դուրսուն օղլի Օսմանով

**Քուդսի Դուրսուն օղլի Օսմանով** (, ) ադրբեջանցի դիվանագետ, Ռումինիայում Ադրբեջանի Հանրապետության արտակարգ և լիազոր դեսպան։

## Կենսագրություն
Քուդսի Դուրսուն օղլի Օսմանովը ծնվել է 1966 թվականին, Հայաստանի ԽՍՀ-ի Նոյեմբերյանի շրջանում։

Ավարտել է Սանկտ Պետերբուրգի պետական համալսարանի Ջրային կոմունիկացիաների, Իրավաբանության և Միջազգային հարաբերությունների ֆակուլտետը (քաղաքական գիտությունների թեկնածու, դիսերտացիան «Ադրբեջանա-ռուսական հարաբերությունները 20-րդ դարի վերջին և 21-րդ դարի սկզբին՝ համաշխարհային քաղաքականության կոնտեքստում» թեմայով)։

1984—1987 թվականներին ծառայել է սովետական բանակում (ԽՍՀՄ-ի Ռազմածովային նավատորմ, ավագ ենթասպա)։

1997—2004 թվականներին Սանկտ Պետերբուրգում եղել է պատվավոր հյուպատոս։ 2004 թվականի դեկտեմբերի 16-ին Ադրբեջանի նախագահի կողմից վերոնշյալ քաղաքում նշանակվել է գլխավոր հյուպատոս, իսկ 2013 թվականի ապրիլի 18-ին՝ դեսպանի տեղակալ

Ունի Արտակարգ և լիազոր  դեսպանորդի առաջին աստիճանի դիվանագիտական կարգ։

Ամուսնացած է, երեք երեխաների հայր է։

## Գործունեություն
Օսմանովի շնորհիվ Ռուսաստանի Դաշնության և Ադրբեջանի Հանրապետության միջև ընդլայնվել են երկկողմ դիվանագիտական, տնտեսական, առևտրային, մշակութային և գիտա-տնտեսական հարաբերություններ։

## Պարգևներ և մրցանակներ
Պատվոգիր՝ ԽՍՀՄ ռազմածովային ուժերում մարտական բարձր ցուցանիշների և քաղաքական պատրաստականության համար  Ռազմածովային ուժերի գլխավոր հրամանատար Վլադիմիր Նիկոլաևիչի կողմից։

Պատվոգիր՝ Սանկտ Պետերբուրգի քաղաքապետ Գեորգի Պոլտաբչենկոյի կողմից՝  «Սանկտ Պետերբուրգի և Ադրբեջանի Հանրապետության միջև երկշահավետ համագործակցությանը  անձնպես նպաստելու համար»։

Պարգևատրվել է  ռուս նշանավոր դիվանագետ Ա.Մ. Գորչակովի անվան արծաթե մեդալով, ինչպես նաև «Ռուսական նավատորմի 300 տարին», «Խաղաղ օվկիանոսյան նավատորմի 275 տարին» մեդալներով։

## Ծանոթագրություններ

## Արտաքին հղումներ
* Османов Гудси Дурсун оглы

Կատեգորիա:Դիվանագետներ այբբենական կարգով
Կատեգորիա:Ադրբեջանցի դիվանագետներ
Կատեգորիա:Սանկտ Պետերբուրգի պետական համալսարանի շրջանավարտներ
Ատլանտյան ճանապարհ

մինի
**Ատլանտյան ճանապարհ** (Atlantic Road), յուրօրինակ կառուցվածքով երկշերտ խճուղու հատված է Նորվեգիայի Մյորե օգ Ռոմսդալ նահանգապետությունում։

Հանդիսանում է ազգային տուրիստական № 64 (Բյուդ-Կորվոգ) 36 կիլոմետրանոց ճանապարհի մի մասը և միացնում է Մոլդե և Կրիստիանսունդ բնակավայրերի (առաջինից մինչ խճուղի 47 կմ է, երկրորդից՝ 30 կմ) միջև Ատլանտյան օվկիանոսի ոչ մեծ կղզիները։ Մուտքը վճարովի է։

The Guardian թերթի 2006 թվականի տարբերակով ունի «2005 թվականի Նորվեգիայի դարի կառույց» և «Երկրի լավագույն տուրիստական ճանապարհ» տիտղոսները։

Ատլանտյան ճանապարհի շինարարությունն սկսվել է 1983 թվականի օգոստոսին և ավարտվել է 1989 թվականին, երբ այն բացեցին մեքենաների շարժի համար։

մինի
8.27 կմ տարածությւոնը խճուղին անցնում է 891 մետր ընդհանուր երկարությամբ յոթ կամուրջների վրայով։ Ամենաբարձր կամուրջը՝ Storseisundet-ը, 23 մետր բարձրացված է ջրից հատուկ նրա տակով նավերի անցնելու հնարավորության համար։ Ժողովրդի մեջ «հարբած» կոչված այդ կամուրջը՝ որոշակի անկյունով դիտելիս, հիշեցնում է ուղիղ դեպի երկինք պոկվող «ամերիկյան բլուրներ»։

Մոլդե լեռան համայնապատկերն իրենից ներկայացնում է 222 ձյունածածկ լեռնագագաթներ։

ճանապարհորդների համար ճանապարհին ստեղծված են մեքենաների կայանատեղերով և տուրիստական տեղեկատվության վահանակներով չորս ապակեպատ համայնապատկերային դիտահարթակներ։ Դիտահարթակներից կարելի է լուսանկարել, դիտել գեղատեսիլ շրջակայքը (երբեմն ջրում կարելի է տեսնել նույնիսկ կետերի) և սարքավորված կամրջի տախտակամածից ձուկ որսալ։

## Տես նաև
* Տուրիզմ Նորվեգիայում

## Արտաքին հղումներ
* Ատլանտյան ճանապարհ՝ կամուրջ դեպի ոչ մի տեղ
* Ատլանտյան ճանապարհ 

Կատեգորիա:Նորվեգիայի տրանսպորտ
Կատեգորիա:Զբոսաշրջությունը Նորվեգիայում
Սանջաքթեփե

**Սանջաքթեփե** (), համայնք և շրջան Թուրքիայի հյուսիսարևտմյան մասում, Ստամբուլի մարզի ասիական հատվածում։ Ունի ենթակա 20 շրջաններ (mahalle) և մեկ գյուղ (köy): Շրջանի վարչական կենտրոնը գտնվում է Սարըգազիում։ Սարըգազին և հարևան Ենիդողանը կազմում են Սանջաքթեփեի գործարար և առևտրային կենտրոնը։ 2008 թվականի տվյալներով քաղաք- շրջանը ուներ 229 093 բնակչությունը, իսկ տարածքը կազմում է 61,87 քառ. կմ։ Քաղաքում հիմնականում բնակվում են թուրքեր։ Բացի թուրքերից բնակվում են նաև հայեր, հույներ և քրդեր։

## Պատմություն
Սանջաքթեփե շրջանը ձևավորվել է 2008 թվականի մարտի 22` անջատվելով Յումրանիյե շրջանից։

## Ծանոթագրություններ

## Արտաքին հղումներ
* Շրջանի ղեկավարի պաշտոնական կայք էջը
* Մունիցիպալիտետի պաշտոնական կայք էջը 

Կատեգորիա:Ստամբուլի մարզի բնակավայրեր
Թոմաս Չաթերթոն

**Թոմաս Չաթերթոն** (), անգլիացի բանաստեղծ, որը չնայած որ ծնվել և ապրել է 18-րդ դարում, սակայն նախընտրել է գրել միջին անգլերենով։

Չնայած նրան, որ Չաթերթոնը մեծացել է առանց հոր և ապրել է աղքատության մեջ,  եղել է չափազանց օժտված երեխա, և արդեն 11 տարեկանում տպագրել է բավականին հասուն մտքեր արտահայտող բանաստեղծություններ։ Նա իր գործերը տպագրում էր 15-րդ դարի մտացածին գրող Թոմաս Ռոուլեյի անվան տակ, սա նրան հաջողվում էր հատկապես այն պատճառով, որ տվյալ ժամանակահատվածում մարդիկ շատ քիչ էին տիրապետում միջնադարյան պոեզիային և հիմնականում անտեղյակ էին թե ինչ գրողներ կամ բանաստեղծներ են եղել այդ ժամանակաշրջանում։ Այնուամենայնիվ, հետագայում Չաթերթոնը բացահայտվեց և մատնվեց Հորաս Ուոլփոլի կողմից։ 17 տարեկանում նա միջոցներ էր փնտրում, որպեսզի տպագրեր իր քաղաքական բանաստեղծությունները, որոնք ապշեցրել և մեծ զարմանք էին պատճառել Ուիլյամ Բեքֆորդին և արմատական փոփոխությունների առաջատար և հետևորդ Ջոն Ուիլքսին։ Սակայն այդպես էլ չկարողանալով բավականաչափ գումար աշխատել, որպեսզի հոգա սեփական կարիքները նա հուսահատությունից դրդված ինքն իրեն թունավորեց։ Նրա արտասովոր կյանքը և մահը մեծ հետաքրքրության արժանացան ռոմանտիկ շրջանի պոետների կողմից, մասնավորապես նրան է նվիրված  Ալֆրեդ Վիկտոր դը Վինյիի «Չաթերթոն» թատերգությունը, որը մինչև օրս էլ շարունակվում է բեմադրվել, իսկ անգլիացի նկարիչ Հենրի Ուոլիսը պատկերել է նրա մահը իր «Չաթերթոնի մահը» կտավում, որը նույնպես իր հերթին մինչև այսօր բավականին լայն տարածում ունի։

## Ծանոթագրություններ

Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Ինքնասպան գրողներ
Կատեգորիա:Գրողներ այբբենական կարգով
Կատեգորիա:Անգլալեզու բանաստեղծներ
Կատեգորիա:Հետմահու երեխաներ
Սերը բառեր չի հասկանում

**Սերը բառեր չի հասկանում** (), թուրքական ռոմանտիկ հեռուստասերիալ, որը ցուցադրվել է Show TV-ով յուրաքանչյուր չորեքշաբթի երեկոյան։ Պրեմիերան տեղի է ունեցել 2016 թվականի հունիսի 15-ին։ Գլխավոր դերերում հանդես են գալիս Բուրաք Դենիզը և Հանդե Էրչելը։ Հեռուստասերիալի ռեժիսորը Բուրաք Սաղյաշարն է, իսկ սցենարիստը` Նուրայ Ուսլուն։ Յուրաքանչյուր սերիայի տևողությունը մեկ ու կես ժամից երկու ժամ է։

## Սցենար
Հայաթը (Հանդե Էրչել) երիտասարդ աղջիկ է, ով Գիրեսունից եկել է Ստամբուլ` սովորելու և աշխատելու։ Սակայն գործ գտնելը Ստամբուլի պես քաղաքում այդքան էլ հեշտ չէ երիտասարդ աղջկա համար։ Պատահաբար նա փողոցում ծանոթանում է երիտասարդ գործարար Մուրաթի հետ (Բուրաք Դենիզ)։ Նրանց առաջին հանդիպումը այդքան էլ խոստումնալից չէր։ Մուրաթի պատճառով Հայաթը ուշանում է աշխատանքի ընդունման հարցազրույցից։ Գալով հարցազրույցի՝ նա պատահաբար ծանոթանում է Սունա Պեկթաշ անունով աղջկա հետ, ում հայրը խնդրել էր իր ընկերոջը թափուր աշխատատեղի համար հենց իր աղջկան գործի ընդունել։ Սակայն Սունան չէր ուզում այդտեղ աշխատել։ Հայաթը սկսում է հանդես գալ Սունա Պեկթաշ անունով` նախօրոք պայմանավորվելով Սունայի հետ։ Նա չէր էլ կարող պատկերացնել, որ իր նոր տնօրենը կլինի Մուրաթը։

## Դերասանական կազմը

## Ծանոթագրություններ

Կատեգորիա:Թուրքական հեռուստասերիալներ
Կարին Տոնոյան

**Կարին Տոնոյան** (), հայ բանասեր, լրագրող, հաղորդավար։ «Հայ Ասպետ» կրթադաստիարակչական բարեգործական հիմնադրամի հիմնադիր-տնօրեն։ «Հայ ասպետ» հաղորդաշարի հեղինակ և վարող։

## Կենսագրություն
Կարին Տոնոյանը ծնվել է 1967 թվականի հուլիսի 25-ին Կոտայքի մարզի Քարաշամբ գյուղում։ Նախնիները արմատներով եղել են Տուրուբերան նահանգի Տարոն գավառի Մշո շրջանի Լաթար գյուղից։
1982-1984 թվականներին սովորել է Հայագիտական քոլեջում։ 1997-1999 թվականներին եղել է Երևանի թիվ 183 դպրոցի փոխտնօրեն։ 1998-2000 թվականներին աշխատել է «Արմենիա» հեռուստաընկերությունում, որտեղ հեղինակել և վարել է «Ընտանեկան ակնթարթներ» հաղորդաշարը։ 2004-2006 թվականներին սովորել է Երևանի պետական մանկավարժական համալսարանի կուլտուրայի ֆակուլտետի հեռուստառեժիսուրայի բաժնում։ 2000-2008 թվականներին աշխատել է «Հ2» հեռուստաալիքում, որտեղ հեղինակել և վարել է «Կեռմաններ», «Եթե ես լինեի», «Օջախ», «Մութ ու լույս» հաղորդաշարերը։

2006-2010 թվականներին եղել է «Հայ ասպետ» կրթադաստիարակչական բարեգործական հիմնադրամի հիմնադիր-տնօրեն, միաժամանակ՝ 2006-2008 թվականներին եղել է «Բաղինյան  Արտ Վիդեո» ստուդիայի տնօրեն։ 2009-2013 թվականներին սովորել է Հյուսիսային համալսարանի լրագրության ֆակուլտետում։ 2008-2018 թվականներին Հայաստանի Հանրային Հեռուստաընկերության «Հայ ասպետ» հեռուստամրցույթի հեղինակը, վարողը և «Հայ ասպետ» մանկապատանեկան ամսագրի գլխավոր խմբագիր։

2021 թվականի ապրիլի 25-ից հանդիսանում է 5165 ազգային պահպանողական շարժման հիմնադիր ղեկավարը։

## Ընտանիք
Արցախի հերոս Մենուա Հովհաննիսյանի մայրն է։

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ բանասերներ
Կատեգորիա:Հայ լրագրողներ
Կատեգորիա:Հայ հաղորդավարներ
Կատեգորիա:Քարաշամբ գյուղում ծնվածներ
Վայշալի

**Վայշալի** (), քաղաք Հնագույն Հնդկաստանում, մ. թ. ա. 6-րդ դարում ծառայել է որպես Լիչչհավի պետության մայրաքաղաք՝ աշխարհում առաջին պետություններից մեկը կառավարության ժողովրդական հանրապետական ձևով։ Վայշալին համարվում է բուդդայականների և ջայների կարևոր ուխտատեղին։ Մ. թ. ա. 599 թվականին այստեղ է ծնվել Մահավիրայի 24-րդ տիրտհանկարան։ Բուդդան իր մահից առաջ այստեղ է կարդացել իր վերջին քարոզը։ Մ. թ. ա. 383 թվականին Վայշալին համարվում էր Երկրորդ բուդդայական տաճարը։ Բուդդան շատ է այցելել Վայշալի։ Նրա ժամանակ Վայշալին շատ մեծ էր, հարուստ և բարգավաճ։ Քաղաքի մասին ամենահին հիշատակումները պարունակում են չինական ճամփորդներ Ֆասյանայի և Սյուանցզանայի գրվածքները։ Վայշալին գտնվում էր հնագույն Բասրախ գյուղի տեղում, Վայշալիի ժամանակակից թաղամասում, Բիհար նահանգում։ Հնագույն քաղաքի գտնվելու վայրը 1861 թվականին որոշեց բրիտանացի հնագետ Ալեքսանդր Քաննինգեմը։

## Ծանոթագրություններ

## Գրականություն
* Kumar Dilip. Archaeology of Vaishali. — Ramanand Vidya Bhawan, 1986.
* Singer Noel. F. Vaishali and the Indianization of Arakan — APH Publishing, 2008. — ISBN 8131304051.

Կատեգորիա:Բուդդայականության պատմություն
Կատեգորիա:Հնդկաստանի նախկին մայրաքաղաքներ
Մյուրոլ (պանիր)

**Մյուրոլ** (), **Գրան Մյուրոլ** (), ֆրանսիական պանրի տեսակ, որը պատրաստվում է կովի կաթից։ Ունի յուրահատուկ տեսք.  շրջանաձև է, որի կենտրոնում անցք կա։

## Պատմություն
Պանիրը մարդկությանը հայտնի է 20-րդ դարի սկզբից։ Պանրատեսակի առաջացման մասին կա մի տարածված լեգենդ։ Օվերն շրջանի Մյուրոլ բնակավայրի կյուրեն (քահանան) որոշում է այնպես անել, որ «Սեն Նեկտեր» պանիրները ավելի շուտ հասունանան, ուստի դրանց կենտրոնում անցքեր է բացում։ Հետայդու կյուրեն իր այդ գաղափարը վաճառում է ոմն Ժաք Բերիուին (): Վերջինս ձեռնամուխ եղավ ու առավել մեծ քանակով սկսեց արտադրել այդ պանիրները, որոնք կոչվեցին մյուրոլ։ Երբեմն պանիրն արտադրում են նաև «Մյուրոլ դը Գրան Բերիո» անվան ներքո՝ ի պատիվ արտադրողի ():

## Պատրաստում
Մյուրոլ պանրատեսակը պատրաստում են պաստերիզացված կովի կաթից։ Կաթը մամլում են բնական թանձրացման, այսինքն առանց տաքացման եղանակով։ Արտադրվում է այն ամբողջ տարվա ընթացքում, այսինք չունի սեզոնային խոչընդոտներ։  Այս պանիրները հասունանում են խոնավ  նկուղներում ամսվա ընթացքում։ Ձևավորված կեղևը պարբերաբար լվացման է ենթարկվում։ Պանրի գլխի չափերը.
* տրամագիծ՝ 15 սմ
* հաստություն՝ 3,5 սմ
* անցքի տրամագիծ՝ 
Պանրից կտրված ու հեռացված գլանաձև հատվածը նույնպես օգտագործվում է։ 4 սմ տրամագծով, 3,5 սմ երկարությամբ և 50 գրամ զանգվածով պանիրը պատում են կամիր պարաֆինով և վաճառում «մյուրոլե» () անվանումով, կամ էլ պարզապես անվանում են «փոքրիկ մյուրոլ»։

## Բնութագիր
thumb|right|150px|<center>
Հասունացած մյուրոլը ունի պինդ առաձգական դեղին միջուկ։ Կեղևը նարնջագույն է, որի վրա պարզորոշ երևում են գործվածքի հետքերը։ Սրանք առաջացել են, երբ հասունացման նպատակով փաթաթված են եղել այդ գործվածքներով։ Պանիրն առանձնանում է փափուկ հոտով և համով։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:Կովի կաթից պանիրներ
Կատեգորիա:Ֆրանսիական պանիրներ
Սանր

**Սանր**, կենցաղային անհատական օգտագործման առարկա մազերը սանրելու և գլխի մերսման համար։ Կան նաև սանրեր կենդանիների բրդի համար։

thumb|Ժամանակակից պլաստիկե սանր
150px|right|thumb|Խոզանակե սանր

## Տեսակները
Կան սանրերի երկու հիմնական տեսակներ` ատամնավոր և խոզանակե։ Ատամնավորը լինում է բռնակով և առանց բռնակի։

## Պատմություն
Ամենահին սանրը հայտնաբերվել է Հին Հռոմի տարածքի պեղումների ժամանակ։ Այն պատրաստված է եղել կենդանու ոսկորից և ունեցել է 8 ատամիկ։

## Սանրի դերը
Սանրերն օգտագործվում են տարբեր նպատակներով, այն է `
* Երկար մազերը կարգի բերելու համար։
* Մազերի հարդարման համար։
* Թափված մազերը հեռացնելու համար։
* Մակաբույծների հեռացման համար (ոջիլ, անիծ և այլն)։

Սանրերը հաճախ օգտագործվում են դետեկտիվների կողմից հանցագործի ճանաչման գործում մազերի տեսակը ստանալու համար։

## Սանրերի նյութը
thumb|right|300px|Եղջյուրե սանրեր
Սանրերը կարող են պատրաստված լինել տարբեր նյութերից, սովորաբար լինում են փայտյա կամ պլաստիկե։ Երբեմն սանրերը պատրասատում էին փղոսկրից, հիմա ոչ, քանի որ վտանգ կա այդ կենդանիների պահպանման համար։ Եթե սանրերը փայտից են, ապա որպես կանոն պատրաստում են բալենու կամ սոճու բնափայտից։ Փայտյա սանրերը լաքապատվում են։

Սանրերը լինում են`
* ոսկորե,
* փայտյա,
* մետաղական,
* պլաստիկե,
* համակցված (պլաստիկե` մետաղյա բռնիչով, մետաղյա` պլաստիկե բռնիչով և այլն)։

## Սանրերը դիցաբանության մեջ
Դիցաբանության մեջ սանրերը կանացիության խորհրդանիշն են։ Անտիկ ժամանակներում սանրերի հետ կապված էին ջրային երևույթները։ Սանրվում էին, օրինակ, ջրահարսերը, ծովահարսերը։ Սանրերը շատ աստվածուհիների, նամանավանդ սիրո և ջրի աստվածուհիներ Վեներայի, Աֆրոդիտեի, ատրիբուտներից էին։

Սանրվելը որպես մոգական գործողություն և հենց սանրը ունեցել են տարբեր նշանակություններ. մի կողմից այն գեղեցկության և կանացի գրավչության խորհրդանիշ է, մյուս կողմից` խորհրդավորության խորհրդանիշ։ Շատ երկրների հեքիաթներում հանդիպում են հերոսներ, որոնք փախուստի ժամանակ իրենց հետևից շպրտում են սանրեր, որից աճում է հետապնդողներին խանգարող խիտ անտառ։

Կախարդների մասին ասում էին, որ նրանք իրենց մազերը սանրելով կարող էին ազդել եղանակի վրա և փոթորիկ առաջացնել։

## Ձևերը
Սանրերը լինում են սահուն, տուփով, տարբեր ձևերի, օրինակ` հրացանի, դանակի, ձկան և այլ տեսքերով։

## Պատկերասրահ


Պատկեր:Egyptian_-_Wooden_Comb_-_Walters_61306.jpg|Անտիկ եգիպտական սանր, մ.թ.ա. 15-րդ դար
Պատկեր:Etruscan - Comb with Lions and Geometric Designs - Walters 71495.jpg|Էտրուսկների քաղաքակրթության սանր, մ.թ.ա. 7-րդ դար
Պատկեր:Scythian_comb.jpg|Սկիֆիական սանր
Պատկեր:KB_Knochenkamm.jpg|Անտիկ հռոմեական սանր
Պատկեր:Kam-med-runer-fra-Vimose DO-4148 2000.jpg|Հնագույն մակագրությամբ սանր, Դենմարկ
Պատկեր:Kamm mit Verkündigung KGM F1625.jpg|Եկեղեցական սանր, Իտալիա, 15-րդ դար
Պատկեր:MaryRose-combs.jpg| *Mary Rose* նավի մեջ հայտնաբերված սանրեր
Պատկեր:Sculptured Comb in Ivory of the Sixteenth Century Sauvageot Collection.png|Քանդակազարդ սանր, 16-րդ դար
Պատկեր:Nissenkamm-01.jpg|Մակաբույծների հեռացման համար նախատեսված սանր

## Ծանոթագրություններ

Կատեգորիա:Կենցաղային իրեր
Հայաստանում Բրազիլիայի դեսպանություն

**Հայաստանում Բրազիլիայի դեսպանություն** (), Բրազիլիայի Դաշնային Հանրապետության դիվանագիտական ներկայացուցչությունը Հայաստանում։

## Դեսպանատուն
Հայաստանում Բրազիլիայի դեսպանությունը գտնվում է մայրաքաղաք Երևանի Կենտրոն վարչական շրջանում՝ Հյուսիսային պողոտայում։ Ներկայումս` Հայաստանում Բրազիլիայի արտակարգ և լիազոր դեսպանի պաշտոնը զբաղեցնում է Աժեմար դե Մենդոնսա Սանկտոսը։

Դեսպանատանը գործում է նաև Հայաստանում Բրազիլիայի պատվո հյուպատոսություն։

## Բրազիլիայի մուտքի արտոնագիր
Հայաստանի քաղաքացիներից Բրազիլիա այցելության համար (մինչև 90 օր ցանկացած վեց ամսվա ընթացքում) մուտքի վիզա չի պահանջվում։

## Ծանոթագրություններ

Կատեգորիա:Դեսպանություններ Հայաստանում
Կատեգորիա:Հայ-բրազիլական հարաբերություններ
Երևանի Էռնստ Թելմանի անվան թիվ 13 դպրոց

**Երևանի Էռնստ Թելմանի անվան թիվ 13 դպրոց**, հանրակրթական դպրոց Երևանի Կենտրոն վարչական շրջանում։

## Պատմություն
Դպրոցը կառուցվել է 1932 թվականին Երևանի «Նոր թաղ» կոչվող թաղամասում։ 1933 թվականին անվանակոչվել է Գերմանիայի կոմունիստական կուսակցության առաջնորդ Էռնստ Թելմանի անունով։ Երկրորդ համաշխարհային պատերազմի տարիներին որպես հոսպիտալ ընդունել է հազարավոր վիրավորների։ 1986 թվականին Կոմունիստական Կուսակցության շրջանային կոմիտեի որոշմամբ դպրոցի հին շենքը քանդվել է` տեղը նորը կառուցելու նպատակով, իսկ դպրոցն իր 450 աշակերտներով զբաղեցրել է Վլադիմիր Մայակովսկու անվան դպրոցի մի մասնաշենքը։ Դպրոցի կառուցումը ձգձգվել է և 1992 թվականի հոկտեմբերի 5-ին դպրոցի նորակառույց շենքը դարձել է անկախ Հայաստանի առաջին դպրոցական կառույցը (ճարտարապետ՝ Լևոն Ղալումյան, Միջազգային ճարտարապետական ակադեմիայի մրցանակ)։
մինի|Հուշարձան՝ նվիրված Կարո Քահքեջյանին Երևանի Էռնստ Թելմանի անվան թիվ 13 դպրոցի բակում

2013 թվականի հունիսի 26-ին  դպրոցի բակում «Հայ ասպետ» հիմնադրամը Կարո Քահքեջյանի մարտական ընկերների հետ բացել է հերոսի հուշակոթող-աղբյուրը։

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Երևանի դպրոցներ
Կատեգորիա:Լևոն Ղալումյանի հուշարձաններ
Հայ-բրազիլական հարաբերություններ

**Հայ-բրազիլական հարաբերություններ**, դիվանագիտական հարաբերություններ են Բրազիլիայի Դաշնային Հանրապետության և Հայաստանի միջև։ Երկու պետությունների միջև դիվանագիտական հարաբերությունները հաստատվել են 1992 թվականի փետրվարի 17-ին։ 1998 թվականի մարտից Սան Պաուլոյում գործում էր Հայաստանի գլխավոր հյուպատոսությունը։ Բրազիլիայում գործում է Հայաստանի, իսկ Հայաստանում՝ Բրազիլիայի դեսպանատուն։ Բրազիլիայի Դաշնային Հանրապետությունում Հայաստանի արտակարգ և լիազոր դեսպանն է Աշոտ Գալոյանը, իսկ պատվավոր հյուպատոսը՝ Հակոբ Սարգսյանը։

## Հայոց ցեղասպանության ճանաչում
2011 թվականի նոյեմբերի 20-ին Բրազիլիայի Սան Պաուլո նահանգի Կամպինաս քաղաքային խորհրդարանն ընդունեց Հայոց ցեղասպանությունը ճանաչելու վերաբերյալ բանաձև։

2015 թվականի մայիսի 27-ին Բրազիլիայի Դաշնային Սենատը միաձայն ընդունել է Սենատի արտաքին հարաբերությունների և ազգային պաշտպանության հանձնաժողովի նախագահ, դաշնային սենատոր Ալոիզիո Նունես Ֆերեյրա Ֆիլյոյի և դաշնային սենատոր Ժոզե Սերայի հեղինակած No 550/2015 բանաձևը, որով պաշտոնապես ճանաչվում է Հայոց ցեղասպանությունը։

## Դեսպանություն
2006 թվականի օգոստոսից Հայաստանում գործում է Բրազիլիայի դեսպանություն։ 2010 թվականի հունիսի 15-ին Բրազիլիայի Դաշնային Հանրապետությունում ՀՀ արտակարգ և լիազոր դեսպան է նշանակվել Աշոտ Եղիազարյանը։

2011 թվականից ԲԴՀ-ի մայրաքաղաք Բրազիլիայում գործում է ՀՀ-ի դեպանություն։

## Հայերը Բրազիլիայում

Հայերը Բրազիլիայում հաստատվել են 19-րդ դարի երկրորդ կեսից։ 1895 թվականին Բրազիլիայում բնակվել է շուրջ 100 հայ։ 1920-ական թվականներին Բրազիլիա են գաղթել հայերի ավելի ստվար խմբեր, որոնք բնակություն են հաստատել հիմնականում Սան Պաուլո քաղաքում։

## Տես նաև
* Հայաստանում Բրազիլիայի դեսպանություն
* Հայերը Բրազիլիայում

## Ծանոթագրություններ

Կատեգորիա:Հայ-բրազիլական հարաբերություններ